Suikki Jääskä

Esko ”Suikki” Jääskä (s. 12. tammikuuta 1950)Suikki Jääskä, Pohjalaiset musiikintekijät -sivusto], Porstuakirjastot. Viitattu 10.1.2016. on suomalainen muusikko, äänittäjä, musiikkistudioyrittäjä, musiikkiteknologian opettaja sekä yksi Provinssirock-festivaalin perustajista.Ampuja, Eetu: Provinssirockin perustaja ihmettelee: mihin rock katosi Provinssista?  Ilta-Sanomat. Viitattu 5.7.2016 Hän toimi 2007–2018 Seinäjoen Rytmi-instituutin hallituksen puheenjohtajana.

Jääskä on neljän vuosikymmenen ajan tehnyt musiikkiäänityksiä liikkuvalla studioautollaan eri puolilla Suomea. Hän on tallentanut etenkin suomalaisten kuorojen ja hengellisen musiikin esittäjien ohjelmistoa.Referenssit , Master Recording. Viitattu 6.1.2014

Jääskä on muusikkona enimmäkseen itseoppinut, mutta otti joitakin trumpettitunteja kapellimestari Antti Vainiolta. Hän on varsinaiselta ammattikoulutukseltaan hammaslaborantti. 1970-luvun alkupuolelta Suikki Jääskä muistetaan Seinäjoen seudulta isojen, puhallinsektioin varustettujen rock-yhtyeiden Super-Suikkis ja Bestsellers Orchestra perustajana, johtajana ja trumpetistina. Näiden yhtyeiden entisiä muusikoita kokoontui Jääskän aloitteesta syksyllä 2010 Seinäjoelle yhtä konserttia varten. Heistä Jääskä ja viisi muuta päätti jatkaa vakituisemminkin nimellä Soulful of Blues with Soul Sisters and Downtown Horns (SOB).

Suikki Jääskä toimii aktiivisesti eteläisen Afrikan musiikkia ja tanssia Suomessa edistävässä yhdistyksessä Good People ry.Good People , Globalmusic.fi. Viitattu 6.1.2014. Vuonna 1990 hän oli yksi Seinäjoen populaarimusiikin keskuksen Rytmi-instituutin perustajia.Suikki Jääskä iloitsee kaksikymppisen Rytmi-instituutin suosiosta, Yle Pohjanmaa 2.9.2010. Viitattu 6.1.2014. Hän on toiminut pitkään instituutin hallituksessa.Hallinto , Rytmi-instituutti. Viitattu 6.1.2014.

1990-luvulta alkaen Jääskä opetti musiikkiteknologiaa Sibelius-Akatemiassa.Suikki Jääskä , Kokkolan Ooppera. Viitattu 6.1.2014.

Lähteet

Aiheesta muualla
Jääskän Master Recording -studion verkkosivusto 
Suikki Jääskä Fono.fi-äänitetietokannassa

Luokka:Suomalaiset trumpetistit
Luokka:Suomalaiset musiikkiäänittäjät
Luokka:Vuonna 1950 syntyneet
Luokka:Elävät henkilöt